== Tyske operationer ==
=== Sydamerika ===
==== Slaget ved Río de la Plata ====
{{hovedartikel|Slaget ved Río de la Plata}}
[[Fil:Admiral Graf Spee Flames.jpg|right|thumb|''Admiral Graf Spee'' brænder og synker ud for Montevideo.]]
Det første søslag under krigen blev udkæmpet den [[13. december]] [[1939]] ud for [[Sydamerika]]s Atlanterhavskyst. Det tyske "[[Deutschland-klassen|lommeslagskib]]" [[Deutschland-klassen#Admiral Graf Spee]] (der fungerede som handelsraider) mødte en af de britiske styrker, der søgte efter den. Gruppen af tre [[krydser]]e fra [[Royal Navy]], [[HMS Exeter|HMS ''Exeter'']], [[HMS Ajax|''Ajax'']] og [[HMS Achilles|''Achilles'']], var på patrulje ud for [[Río de la Plata]]s udmunding ved [[Argentina]] og [[Uruguay]]. I et blodigt slag slog ''Graf Spee'' i første omgang de britiske angreb tilbage, men den tyske [[kaptajn (militær)|kaptajn]] [[Hans Langsdorff]] søgte tilflugt i det neutral Uruguay. Langsdorff blev narret til at tro, at en overlegen britisk styrke ventede på havet, og han sænkede derfor sit skib ved [[Montevideo]] i stedet for kamp eller internering. Tyskerne mistede deres skib og 96 dræbte eller sårede, mens deres modstandere havde 72 dræbte og 28 sårede og to beskadigede skibe.<ref>O'Hara, s. 7-9</ref>
Historie